
	ALYTAUS RAJONO SAVIVALDYBĖS TARYBA

SPRENDIMAS
DĖL GATVĖS PAVADINIMO SUTEIKIMO   IR GATVĖS GEOGRAFINIŲ CHARAKTERISTIKŲ KEITIMO




	


2025  m.                d.  Nr. K-
Alytus

           Vadovaudamasi Lietuvos Respublikos vietos savivaldos įstatymo 6 straipsnio 27 punktu, 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, II ir III skyriais bei atsižvelgdama į SB „Luksnėnai“ 2025 m. liepos 2 d. prašymą, Alytaus rajono savivaldybės taryba  n u s p r e n d ž i a:
1. Suteikti gatvei, esančiai Pupasodžio k., Miroslavo sen., Alytaus r., Paplentės gatvės pavadinimą (Pupasodžio k. gatvės išdėstymo planas pridedamas (1 priedas).
            2. Pakeisti Luksnėnų k., Alytaus sen., Alytaus r., Prūdo gatvės geografines charakteristikas (Luksnėnų k. gatvės  išdėstymo planas pridedamas (2 priedas).
            3. Pavesti Alytaus rajono savivaldybės merui organizuoti šio sprendimo bei kitų dokumentų, susijusių su šiuo sprendimu, pateikimą atitinkamoms valstybės, savivaldybių institucijoms, įstaigoms, įmonėms ir kitų veiksmų atlikimą teisės aktų nustatyta tvarka.
            Šis sprendimas per vieną mėnesį nuo jo įteikimo dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, 45262 Kaunas) Lietuvos   Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose teismo rūmuose Lietuvos Respublikos administracinių bylų teisenos įstatymo nustatyta tvarka.


Savivaldybės meras				                    				                                                                                                 

Oksana Nikulinienė, 
Architektūros skyriaus vyr. specialistė,
vykdanti Architektūros skyriaus vedėjo funkcijas
Tel. + 370 315 69 002
El. p. oksana.nikuliniene@arsa.lt      
	









AIŠKINAMASIS RAŠTAS
DĖL ALYTAUS RAJONO SAVIVALDYBĖS TARYBOS SPRENDIMO PROJEKTO 
„DĖL GATVĖS PAVADINIMO SUTEIKIMO IR GATVĖS GEOGRAFINIŲ CHARAKTERISTIKŲ KEITIMO“

2025 m. rugpjūčio 1 d.
Alytus

1. Tarybos sprendimo projekto rengimą paskatinusios priežastys, tikslai, uždaviniai: 

	Gatvės pavadinimas Pupasodžio k., Miroslavo sen., Alytaus r., suteikiamas, vadovaujantis Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ II skyriaus nuostatomis.  Suteikiant adresus pastebėta, kad kai kurie gyventojai ar įmonės į jiems nuosavybės teise priklausančius žemės sklypus patenka iš gatvės, kuri įregistruota kitame kaime. Todėl būtina įregistruoti gatvę tokiu pačiu pavadinimu ir tame kaime, kuriame reikalingi adresai. Šiuo sprendimo projektu siūloma Mankūnų kaimo teritorijoje esančią Paplentės gatvės atkarpą įregistruoti Pupasodžio k., Miroslavo sen., Alytaus r., kadangi kreipėsi žemės sklypo savininkai, kurie planuoja įregistruoti jau esantį pagalbinio ūkio pastatą ir žemės sklypui su pastatu  reikalingas adresas. 
	Atsižvelgiant į SB „Luksnėnai“ pirmininko 2025 m. liepos 2 d. prašymą, keičiamos Prūdo gatvės geografinės charakteristikos, t. y. gatvė sutrumpinama, kadangi nėra įvažiavimo iš Ežero gatvės. 

1. Siūlomos teisinio reguliavimo nuostatos: 

        Alytaus rajono savivaldybės tarybai teikiamas sprendimo projektas ,,Dėl gatvės pavadinimo suteikimo ir gatvės geografinių charakteristikų keitimo“ yra parengtas vadovaujantis Lietuvos Respublikos vietos savivaldos įstatymo 6 straipsnio 27 punktu, 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57.
Vadovaujantis Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ 32 punktu, sprendimo projektas su priedais yra skelbiamas savivaldybės interneto svetainėje ir  Alytaus bei Miroslavo seniūnijų skelbimų lentose. 

1. Laukiami rezultatai: 

Savivaldybė, tinkamai vykdydama gyvenamųjų vietovių pavadinimų gatvėms, žemės sklypų bei pastatų numerių suteikimą, organizuodama jų žymėjimą, sudarys tinkamas sąlygas specialiosioms tarnyboms,  AB „Lietuvos paštas“ kokybiškai vykdyti teikiamas paslaugas.


1. Galimi sprendimo priėmimo padariniai (teigiami ir (ar) neigiami).

        Nenumatoma
 
1. Lėšos sprendimui įgyvendinti, jų šaltiniai. 

        Nenumatoma

1. Būtinumas skelbti sprendimą Teisės aktų ir kituose registruose. 

       Nenumatoma

1. Antikorupcinis vertinimas. 

      Nenumatoma 

1. Numatomo teisinio reguliavimo poveikio vertinimo rezultatai. 

      Nenumatoma 

1. Kiti, sprendimo iniciatorių nuomone, reikalingi pagrindimai ir paaiškinimai.

     Remiantis Pavadinimų gatvėms, pastatams, statiniams ir kitiems objektams suteikimo, keitimo ir   įtraukimo į apskaitą tvarkos aprašo 6.3 punktu, prie sprendimo teikiami gatvių išdėstymo planai.             
   
 PRIDEDAMA:
1.  Pupasodžio k., Miroslavo sen., Alytaus r., gatvės išdėstymo planas.
2. Luksnėnų k., Alytaus sen., Alytaus r., gatvės išdėstymo planas.

1. Sprendimo projekto rengėjai. 

    Architektūros skyriaus vyriausioji specialistė Alma Kontrauskienė
                                         
                                           
